CELEX: C2005/069/13
Language: fi
Date: 2005-03-19 00:00:00
Title: Asia C-5/05: Hoge Raad der Nederlandenin 7.1.2005 tekemällään päätöksellä esittämä ennakkoratkaisupyyntö asiassa Staatssecretaris van Financiën vastaan B. F. Joustra

19.3.2005   
            
            
               FI
            
            
               Euroopan unionin virallinen lehti
            
            
               C 69/6
            
         Hoge Raad der Nederlandenin 7.1.2005 tekemällään päätöksellä esittämä ennakkoratkaisupyyntö asiassa Staatssecretaris van Financiën vastaan B. F. Joustra
   (Asia C-5/05)
   (2005/C 69/13)
   Oikeudenkäyntikieli: hollanti
   Hoge Raad der Nederlanden on pyytänyt 7.1.2005 tekemällään päätöksellä, joka on saapunut yhteisöjen tuomioistuimeen 10.1.2005, Euroopan yhteisöjen tuomioistuimelta ennakkoratkaisua asiassa Staatssecretaris van Financiën vastaan B. F. Joustra seuraaviin kysymyksiin:
   
               1.
            
            
               Onko neuvoston direktiivin 92/12/ETY (1) 8 artiklaa tulkittava siten, että valmisteveroa ei kanneta muuten kuin siinä jäsenvaltiossa, josta tuotteet hankitaan, jos yksityishenkilö ostaa tietystä jäsenvaltiosta henkilökohtaisesti ja omaan käyttöönsä valmisteveron alaisia tuotteita ja kuljetuttaa ne kuljetusyrityksellä toiseen jäsenvaltioon?
            
         
               2.
            
            
               Onko direktiivin 92/12/ETY 8 artiklaa tulkittava siten, että valmisteveroa ei kanneta muuten kuin siinä jäsenvaltiossa, josta tuotteet hankitaan, silloin kun, kuten nyt esillä olevassa tapauksessa, yksityishenkilöt antavat toisen yksityishenkilön, joka ei toimi ammattimaisesti tai tavoittele voittoa, ostaa heille valmisteveron alaisia tuotteita tietystä jäsenvaltiosta ja kun kyseinen yksityishenkilö kuljetuttaa kuljetusyrityksellä nämä tuotteet ostajien lukuun toiseen jäsenvaltioon?
            
         
               3.
            
            
               Jos vastaus näihin kysymyksiin (tai jompaankumpaan niistä) on kieltävä, onko neuvoston direktiivin 92/12/ETY 7 ja 9 artiklaa tulkittava siten, että jos yksityishenkilö antaa kolmannen toimeksiannostaan kuljettaa yhdessä jäsenvaltiossa kulutukseen luovutettuja valmisteveron alaisia tuotteita toiseen jäsenvaltioon, jossa nämä tuotteet on tarkoitettu kyseisen yksityishenkilön omaan käyttöön ja muiden sellaisten omaan käyttöön, joiden puolesta tämä yksityishenkilö toimii, hän pitää näitä valmisteveron alaisia sekä hänen omaan käyttöönsä että näiden muiden yksityishenkilöiden käyttöön tarkoitettuja tuotteita tässä toisessa jäsenvaltiossa hallussaan kaupallisiin tarkoituksiin direktiivin 7 ja 9 artiklassa tarkoitetulla tavalla myös silloin, kun hän ei toimi ammattimaisesti tai tavoittele voittoa?
            
         
               4.
            
            
               Jos vastaus kolmanteen kysymykseen on kieltävä, seuraako direktiivin jostain muusta säännöksestä, että edellä 3 kysymyksessä tarkoitetun yksityishenkilön on maksettava valmisteverot tässä toisessa jäsenvaltiossa?
            
         
      (1)  Valmisteveron alaisia tuotteita koskevasta yleisestä järjestelmästä sekä näiden tuotteiden hallussapidosta, liikkumisesta ja valvonnasta 25 päivänä helmikuuta 1992 annettu neuvoston direktiivi 92/12/ETY (EYVL L 76, s, 1).